
Swala  ya  kupatwa  Jua 
na  kupatwa  Mwezi 


Kupatwa  Jua 

Kuondoka  mwangaza  wa  jua  au  baadhi 
yake  mchana 


Kupatwa  Mwezi 

Kuondoka  nuru  ya  mwezi  au  baadhi  yake 
Usiku 


Yaliy  omo 

Maana  ya  kupatwa  Jua  na  Mwezi 

Hekima  ya  Kupatwa  Jua  na  kupatwa  Mwezi 

Swala  ya  kupatwa  Jua  na  ya  kupatwa 
Mwezi 

Hukumu  ya  Swala  ya  kupatwa  Jua  na 
kupatwa  Mwezi 

Wakati  wa  Swala  ya  kupatwa  Jua  na 
kupatwa  Mwezi 

Namna  ya  kuswali  Swala  ya  kupatwa  jua  na 
kupatwa  Mwezi 

Sunna  za  Swala  ya  kupatwa  Jua  Na  ya 
kupatwa  Mwezi 


Hekima  ya  Kupatwa  Jua  na  kupatwa  Mwezi 

Jua  na  Mwezi  ni  alama  mbili  miongoni  mwa  alama  za  Mwenyezi  Mungu,  Anawatisha  kwavyo  waja 
wake  mpaka  warudi  Kwake.  Mtume  s|§  Alisema:  (Hakika  jua  na  mwezi  havipatwi  kwa  kufa  mtu  wala 
kwa  kuishi  kwake,  lakini  hivyo  ni  alama  mbili  miongoni  mwa  alama  za  Mwenyezi  Mungu,  huwatishia 
kwavyo  waja  Wake,  basi  vinapopatwa  kimbilieni  kuswali) 

Swala  ya  kupatwa  Jua  na  kupatwa  Mwezi 


Swala  ya  kupatwa  Jua 
na  kupatwa  Mwezi 

Hukumu  ya  Swala  ya 
kupatwa  jua  na  ya 
kupatwa  mwezi 

Ni  sunna  iliyokokotezwa  (iliyotiliwamkazo)  kwa 
kauli  ya  Mtume  |§§:  (Hakika  jua  na  mwezi  ni  alama 
mbili  miongoni  mwa  alama  za  Mwenyezi  mungu, 
havipatwi  kwa  kufa  mtu  wala  kuhuika  kwake.  Basi 
mkiona  hilo  muombeni  Mwenyezi  Mungu.  Mpige 
takbiri,  mswali  na  mtoe  sadaka)(1). 

Wakati  wa  Swala  ya 
kupatwa  jua  na  kupatwa 
mwezi 

-  Wakati  wa  Swala  ni  kuanzia  kupatwa  jua  au 

mwezi  mpaka  kumalizika  kwake. 

-  Na  mwenye  kuswali  atatimiza  swala  yake 
hata  kama  kupatwa  kwa  jua  au  kwa  mwezi 
kumemalizika.  Na  hatorudia  Swala  akiwa 
amemaliza  kuswali  na  kupatwa  kwa  jua  au 
kwa  mwezi  hakujamalizika,  bali  Waislamu 
wataendelea  kuomba  dua  na  kuleta  istighfari. 


(1)  Imepokewa  na  Bukhari  na  Muslim. 


Namna  ya  Swala  ya 
kupatwa  Jua  na  kupatwa 
Mwezi 

Amepokewa  <Aisha  4k  akisema:  (Lilipatwa  jua 
wakati  wa  Mtume  wa  Mwenyezi  Mungu  ;§§  na 
Mtume  wa  Mwenyezi  Mungu  3§§  akawaswalisha 
watu.  Akasimama  na  akakirefusha  kisimamo.  Kisha 
akarukuu  na  akairefusha  rukuu.  Kisha  akainuka 
kusimama  akakirefusha  kisimamo  lakini  kikawa 
chini  ya  kisimamo  cha  kwanza.  Kisha  akarukuu 
na  akairefusha  rukuu  lakini  ikawa  chini  ya  rukuu 
ya  kwanza.  Kisha  akasujudu  na  akairefusha 
sijida.  Kisha  akafanya  katika  rakaa  ya  pili  kama 
alivyofanya  katika  ya  kwanza.  Kisha  akamaliza 
na  hali  jua  lishaachwa.  Hapo  akawahutubia  watu, 
akamhimidi  Mwenyezi  Mungu  na  akamsifu  kisha 
akasema:  ‘Jua  na  mwezi  ni  miongoni  mwa  alama 
za  Mwenyewzi  mungu.  Havipatwi  kwa  kufa  yoyote 
wala  kuhuika  kwake.  Basi  mkiona  hilo,  Muombeni 
Mwenyezi  Mungu,  mpige  takbiri,  mswali  na  mtoe 
sadaka’)(2). 

Na  kulingana  na  hayo,  itokeapo  kupatwa  kwa  jua 
au  kupatwa  kwa  mwezi: 

1 .  Kutaitwa  kuswaliwa  kwa  kusema:  SWALAATU 
JAAMI’A  “Haya  imesimama  Swala  ya  jamaa” 

2.  Watu  wakikusanyikana,  imamu  atawaswalisha 
rakaa  mbili  ndefu,  atainua  sauti  kwa  kisomo, 
asome  katika  rakaa  ya  kwanza  Fatiha, 
kisha  asome  sura  ndefu.  Kisha  atarukuu  na 

(2)  Imepokewa  na  Bukhari. 

airefushe  hiyo  rukuu.  Kisha  ainuke  na  aseme: 
SAMI’ALLAHU  LIMAN  HAMIDA  (Mwenyezi 
Mungu  Amemsikia  Aliyemsifu.  Mola  wetu! 
Sifa  njema  ni  zako).  Kisha  asome  Fatiha  na 
sura  ndefu,  lakini  fupi  kuliko  ile  ya  mwanzo. 
Kisha  arukuu  na  airefushe  rukuu  hiyo,  lakini 
fupi  kuliko  ya  kwanza.  Kisha  ainuke  na  huku 
yuwasema:  SAMI’ALLAHU  LIMAN  HAMIDA 
(Mwenyezi  Mungu  Amemsikia  Aliyemsifii. 
Mola  wetu!  Sifa  njema  ni  zako)  kisha  atasujudu 
sijida  mbili  ndefii,  na  atakaa  baina  ya  sijida 
mbili  wala  asirefiishe  kikao,  kisha  atasimama 
kutoka  sijida  ya  pili  kwa  Takbiri  na  ataswali 
rakaa  ya  pili  sawa  na  rakaa  ya  kwanza  kwa 
kisimamo  chake  na  rukuu  zake  na  sijida  zake 
lakini  sio  ndefu  kama  rakaa  ya  kwanza,  kisha 
atakaa  tashahud  nakusoma  attahiyatu  kisha 
atatowa  salamu 

Sunna  za  Swala  ya 
kupatwa  Jua  na  Mwezi 

L  Iswaliwe  kwa  jamaa,  na  akiswali  kila  mmoja 
peke  yake  si  makosa. 

2 .  Iswaliwe  msikitini,  na  si  makosa  kwa  wanawake 
kutoka  kwenda  kuswali. 

3.  Kuirefusha  Swala,  kwa  kisimamo,  rukuu  na 
sijida,  isipokuwa  iwapo  jua  limeachwa  au 
mwezi  basi  hapo  itatimizwa  kwa  kufupishwa. 

4.  Rakaa  ya  pili  itakuwa  fupi  kulingana  na  ya 
kwanza,  kwa  kisimamo  chake,  rukuu  yake  na 
sijida  yake. 

5.  Kutolewa  mawaidha  baada  yake,  na 
kuwakumbusha  watu  kwa  uwezo  wa  Mwenyezi 
Mungu,  na  kueleza  hekima  ya  kupatwa  mwezi 
na  jua,  na  kuwahimiza  watu  kufanya  mambo  ya 
utwiifu  na  kuacha  mambo  mabaya. 


6.  kuomba  dua  kwa  wingi,  kunyenyekea,  kuomba 
msamaha,  kutoa  sadaka  na  mengineyo  miongoni 
mwa  matendo  mema,  mpaka  Mwenyezi  Mungu 
Awaondolee  watu  yale  waliyo  nayo. 

7.  Inafaa  kuinua  mikono  katika  dua  kwenye 
Swala  ya  kupatwa  jua  au  mwezi,  kwa  hadithi 
ya  Abdurrahman  bin  Samurah  4®  aliyesema: 
(Nikamjia  Mtume  $§|  na  yeye  amesimama 
katika  Swala  na  huku  ameinua  mikono  yake)(1) 


(1)  Imepokewa  na  Muslim. 

Maelekezo 

1 .  Swala  ya  kupatwa jua  au  mwezi  hailipwi  iwapo  kupatwa  kwa jua  au  mwezi  hakukujulikana  isipokuwa 
baada  ya  kuachwa. 

2.  Kuwa  elimu  ya  kisasa  imejua  sababu  ya  kupatwa  Jua  na  mwezi  haifuti  kuwa  viwili  hivyo  ni  miongoni 
mwa  alama  za  Mwenyezi  Mungu.  Basi  Muislamu  atakikana  ajishughulishe  kwa  ibada  na  kunyenyekea 
kwa  Mwenyezi  Mungu,  na  sio  ajishughulishe  na  kuangalia  na  kuchunguza  kupatwa  kwa  mwezi  au 
jua.  Abu  Bakrah  amepokewa  akisema:  (Lilipatwa  jua  wakati  wa  Mtume  wa  Mwenyezi  Mungu  *§§ 
akatoka  na  huku  anakokota  kishali  chake).  Hii  inaonyesha  vile  anavyoogopa  5§§. 

3.  Kupata  rakaa  kunakuwa  kwa  kupata  rukuu  ya  kwanza  pamoja  na  imamu.  Basi  aliyekosa  rukuu  ya 
kwanza  na  akapata  ya  pili,  rakaa  huwa  ameikosa,  na  atailipa  kwa  namna  zake  baada  ya  imamu  kutowa 
Salamu. 

4.  Swala  ya  kupatwa  jua  au  mwezi  huswaliwa  hata  katika  nyakati  zilizokatazwa  kuswaliwa. 

5.  Haitoshi  kuthibiti  Swala  ya  kupatwa  mwezi  au  jua  kwa  habari,  bali  ni  mpaka  kupatwa  kuonekane 
waziwazi. 


Picha  inayoonesha  kupatwa  kwa  mwezi  kwa  ukamilifu 

